Yeremia
1 Amashiwi ya kwa Yeremia+ mwana Hilkia, umo pali bashimapepo ba mu Anatote+ mu calo ca kwa Benjamini;+ 2 uo icebo ca kwa Yehova caishileko mu nshiku sha kwa Yoshia+ mwana Amone,+ imfumu ya kwa Yuda, mu mwaka walenga ikumi na itatu (13) uwa kuteka kwakwe.+ 3 Kabili catwalilile ukwisa mu nshiku sha kuteka kwa kwa Yehoyakimu+ mwana Yoshia, imfumu ya kwa Yuda, mpaka na pa kupwa kwa mwaka uwalenga ikumi na umo (11) ukutula apo Sidekia+ mwana Yoshia, imfumu ya kwa Yuda, atendekeele ukuteka ukufika inshita Yerusalemu aile muli bunkole mu mweshi walenga isano.+
4 E lyo icebo ca kwa Yehova caishile kuli ine no kutila: 5 “Ilyo nshilakupanga mu nda+ nalikwishibe,+ kabili ilyo ushilafuma mwi fumo nalikusalile pa kuti ubombe umulimo waibela.+ Nakusontele ukuba kasesema ku nko.”
6 Lelo natile: “Iye, mwe Shikulu Mulopwe Yehova! Moneni ine nshaishiba ukulanda,+ pantu ndi mwaice.”+
7 Na o Yehova atile kuli ine: “Witila, ‘Ndi mwaice.’ Lelo ukaye kuli bonse abo nkakutumako; kabili ukacite fyonse ifyo nkakweba.+ 8 Wikabatiina pa mulandu wa finso fyabo,+ pantu ‘Ine ndi na iwe pa kuti nkupokolole,’+ e fyo Yehova asosa.”
9 E ico Yehova atambulwile ukuboko kwakwe no kunkumya pa kanwa.+ E lyo Yehova atile kuli ine: “Mona, nabika amashiwi yandi mu kanwa kobe.+ 10 Mona, buno bushiku nakupeela amaka pa nko na pa mabufumu,+ amaka ya kunukula no kubongolola, aya konaula no kutobolola,+ na ya kukuula no kubyala.”+
11 Kabili icebo ca kwa Yehova caishile kuli ine no kutila: “Cinshi ulemona, Yeremia?”
Na ine natile: “Ndemona akamusambo ka mualmonde.”
12 E lyo Yehova atile kuli ine: “Wamona fye bwino, pantu ine ndeibukisha amashiwi yandi pa kuti nshininkishe ukuti nayafikilisha.”+
13 Kabili icebo ca kwa Yehova caishile kuli ine umuku uwalenga bubili no kutila: “Cinshi ulemona?”
Na ine natile: “Ndemona impoto iikalamba iyo balepuutapo, na kanwa ka iko kafutatile ku kapinda ka ku kuso.”
14 Na o Yehova atile kuli ine: “Ububi bukafuma ku kapinda ka ku kuso no kwishila bonse abekala mu calo.+ 15 Pantu ‘mona ine ndeita indupwa shonse isha mu mabufumu ya ku kapinda ka ku kuso,’ e fyasosa Yehova;+ ‘kabili shikesa no kubika lumo na lumo icipuna ca bufumu pa mpongolo ya musumba wa Yerusalemu,+ no kushinguluka ifibumba fya uko fyonse ne misumba yonse iya kwa Yuda.+ 16 Kabili nkalanda na bo ifyo nkabapingula pa bubi bwabo bonse,+ pa mulandu wa kuti balinsha+ kabili balefutumwina icushi ca malambo kuli balesa bambi+ no kukontamina ku fyo bapanga ku minwe yabo.’+
17 “Lelo iwe uipekanye,*+ kabili wime no kubeba fyonse ifyo nakweba. Wibatiina,+ pa kuti na ine nikulenga ukuba no mwenso pa ntanshi yabo. 18 Pantu ine ninenga iwe buno bushiku ukuba umusumba we linga kabili uluceshi lwa cela ne linga lya mukuba+ ku kulwisha icalo conse,+ ku kulwisha ishamfumu sha kwa Yuda, na bacilolo bakwe, na bashimapepo bakwe na bantu ba mu calo.+ 19 Kabili bakalwa na iwe, lelo bakakufilwa,+ pantu ‘ine ndi na iwe+ pa kuti nkupokolole,’+ e fyasosa Yehova.”
bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn